b'\n_START_ARTICLE_\nMacchi C.200 Saetta\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je nastalo v tovarni Aeronautica Macchi pod vodstvom Maria Castoldija. Bil je naslednik izjemnih hidroplanov te tovarne, ki so v letih pred drugo svetovno vojno zmagovali na hitrostnih tekmovanjih. Letalo je bilo kljub temu ob nastopu slu\xc5\xbebe dokaj po\xc4\x8dasno in je imelo ob vstopu v Regio Aeronautico veliko te\xc5\xbeav s Fiatovim motorjem. Letalo pa je bilo izredno okretno in je imelo odli\xc4\x8den vzpon (bolj\xc5\xa1i od njega v tem elementu je bil od zavezni\xc5\xa1kih letal le Spitfire). Bil je tudi izredno trdno zgrajen in je imel pogosto tudi vlogo juri\xc5\xa1nika.\n_START_SECTION_\nUspehi letala\n_START_PARAGRAPH_\nSaetta je bil najbolj mno\xc5\xbei\xc4\x8dem italijanski lovec, ki se je pojavljal na vseh boji\xc5\xa1\xc4\x8dih v Sredozemlju. V italijanskih enotah je sodeloval v Gr\xc4\x8diji, Jugoslaviji, severni Afriki, bitki za Malto, z nem\xc5\xa1kimi enotami pa tudi na vzhodni fronti, kjer je dosegal odli\xc4\x8dne rezultate (razmerje v zmagah je bilo 88 proti 15 v korist Macchija)._NEWLINE_Do konca vojne je bilo izdelanih 1153 teh lovcev.'